Mai multe evenimente de comemorare a victimelor tragediei din clubul Colectiv au fost anunțate pentru mâine (duminică) în București și la Cluj.

Organizatorii protestelor anunțate a se desfășura în Piața Universității din București și în Piața Unirii din Cluj în care urma să se ceară demisia lui Gabriel Oprea au fost amânate. ”La fel ca voi, suntem în stare de şoc după evenimentul tragic de aseară. Vă încurajăm să mergeţi să donaţi sânge pentru a-i ajuta pe cei suferinzi. Gândurile noastre merg către victime şi apropiaţii lor. Protestul de mâine se amână.”, au fost mesajele de pe grupurile de mobilziare. În schimb, s-au creat evenimente, tot pentru București (aici) și Cluj (aici), intitulate ”Corupția omoară oameni. Comemorarea persoanelor decedate in tragedia de aseara”

”Persoanele din Bucuresti sunt invitate maine in faţa clubului Colectiv de la ora 14:00 sa aprinda o lumanare in memoria celor 27 de persoane care au murit, precum si celor peste 100 de persoane ranite in urma tragediei de aseara. Transmite mai departe.

Fiecare om vine si aprinde o lumanare, pune o floare, nu vorbim deloc, lasam linistea si bannerele sa vorbeasca.

Guvernanţii s-au sesizat că există localuri care funcţionează, folosind materiale mai ieftine, nu tocmai legale. Acum va urma o vânătoare de vrăjitori, vor deveni brusc mai catolici decât Papa, vor închide mii de baruri sau localuri. DAR s-au întrebat oare cum şi de ce au dat inspectorii avize de funcţionare în aceste condiţii ? FIINDCĂ SUNT CORUPŢI, aşa cum sunt corupţi şi şefii lor, până acolo, sus-sus. Nu mai decretaţi 3 zile de doliu naţional domnilor, mai degrabă faceţi o plângere mică mică pentru abuz în serviciu funcţionarilor VOŞTRI cărora până ieri li se părea totul legal la acest club. Tragedia copiilor care au ars de vii se datorează sistemului nenorocit de corupţie la toate nivelurile pe care îl reprezentaţi cu toţii !”, scrie pe pagina de mobilizare a evenimentului din București, în care sunt enumerate și actele și verificările periodice pe care ar fi trebuit să le efectueze funcționarii publici.

Același mesaj de mobilizare apare și pe pagina evenimentului de la Cluj, de la ora 14.00, din Piața Unirii.

***

Cu titlul ”Stop Ignoranței! România se trezește!” este anunțat un alt eveniment de comemorare, în Piața Universității din București, de la ora 17.00

”Haideti sa dam impreuna un exemplu POZITIV celor care ne conduc! Haideti sa nu ne mai certam, sa nu mai comentam si sa nu mai gasim motive! In schimb, va indemn sa ne unim si sa le demonstram autoritatilor ca avem ceva de spus! Ca legea trebuie aplicata! Ca nu este posibil ca oamenii sa iasa in oras sa se distreze si sa ajunga la spital sau chiar sa moara!

Noi suntem mai multi ca ei! Noi avem puterea!! Trebuie doar sa o recunoastem!

Ei asta vor! Sa stam degeaba, sa nu spunem nimic pentru ca ei sa isi faca jocurile!

Va astept pe toti cei care sunteti dornici sa participati pe 1.11.2015 la ora 17:00 in PIATA UNIVERSITATII, la metrou, pe partea cu Banca Comerciala a Romaniei!

Fac apel la oameni! Va rog dovediti ca va pasa, ca va puteti manifesta in mod civilizat! Aduceti flori, lumanari si pancarte cu mesaje DECENTE si PUTERNICE! Haideti sa ne unim fortele si sa le aratam tuturor ca se poate!

Doar asa se va schimba ceva in tara asta! Trebuie sa inceapa de undeva!” – mesajul de mobilizare (aici).

***

Citește și: